Sawuse dibiwarakake durung suwe iki, BPPS DIS banjur sregep ngadani sosialisasi ing tlatah ngendi-endi lan wus kirim layang marang Menteri Dalam Negeri (Mendagri) lan Komisi II DPR, njaluk wektu audiensi bab DIS iki. Saliyane kuwi, BBPS DIS uga nyoba nyaring suwara warga lan pamikiran-pamikiran anyar saka warga bebrayan, kanthi cara mbukak stan ing pagelaran Karaton Kasunanan Surakarta, sasuwene ana acara Maleman Sekaten ing papan kono.
